2. ปัจจัยความเสี่ยง

2.1 ปัจจัยความเสี่ยงโดยทั่วไปในอุตสาหกรรม

(1) ความเสี่ยงจากการเปลี่ยนแปลงองค์กรกำกับดูแล

เดิม กิจการโทรคมนาคมถูกกำกับดูแลโดยคณะกรรมการกิจการโทรคมนาคมแห่งชาติ (“กทช.”)
ตามพระราชบัญญัติการประกอบกิจการโทรคมนาคม พ.ศ. 2544
ต่อมาเมื่อมีการประกาศใช้พระราชบัญญัติ
องค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการ
โทรคมนาคม พ.ศ. 2553 (พ.ร.บ.กสทช.) เมื่อวันที่ 19 ธันวาคม 2553
และมีผลใช้บังคับไปแล้วเมื่อวันที่ 20 ธันวาคม 2553 ที่ผ่านมา และได้โอนบรรดากิจการ ทรัพย์สิน
สิทธิ หน้าที่ หนี้ พนักงานและลูกจ้างและ
เงินงบประมาณของสำนักงานคณะกรรมการกิจการโทรคมนาคมแห่งชาติ (สำนักงาน กทช.) ที่มีอยู่
ไปเป็นของสำนักงานคณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ (สำนักงาน กสทช.) โดยมีผลตั้งแต่วันที่ 20 ธันวาคม 2553
ซึ่งเป็นวันที่ใช้บังคับ พ.ร.บ.กสทช. เป็นต้นไป

ความเสี่ยงที่อาจเกิดขึ้นจากความเปลี่ยนแปลงดังกล่าว

ประการที่หนึ่ง คือ ในช่วงระหว่างการสรรหาคณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ (กสทช.) กฎหมายกำหนดให้ กทช. ปฏิบัติหน้าที่ กสทช.
ไปจนกว่า การสรรหาจะแล้วเสร็จ แต่ กทช. ที่ปฏิบัติหน้าที่ กสทช. ไม่อาจออกใบอนุญาตต่างๆ
ได้จะต้องรอให้ กสทช. แต่งตั้งคณะกรรมการกิจการโทรคมนาคมแล้ว
จึงสามารถออกใบอนุญาตได้ส่งผลให้เกิดสุญญากาศในระหว่างนี้

ประการที่สอง คือ กฎหมายกำหนดให้ กสทช. จัดให้มีแผนแม่บทกิจการกระจายเสียง
กิจการโทรทัศน์ และแผนแม่บทกิจการโทรคมนาคม
เพื่อใช้เป็นแนวทางในการดำเนินการเป็นระยะเวลา 5 ปี
ในระหว่างนี้จึงยังไม่มีความแน่ชัดในแผนแม่บทและทิศทางของวงการกิจการกระจายเสียง
กิจการโทรทัศน์ และกิจการโทรคมนาคม ซึ่งอาจส่งผลให้เกิดความชะงักในการลงทุนในอุตสาหกรรม
ที่เกี่ยวข้อง

กรณีเหล่านี้เป็นเพียงส่วนหนึ่งของความเปลี่ยนแปลงและความเสี่ยงที่อาจเกิดขึ้นภายหลัง
จากการประกาศใช้ พ.ร.บ.กสทช.
บริษัทได้มอบหมายให้กลุ่มงานนิติการของบริษัทติดตามสถานการณ์ อย่างใกล้ชิด
และประสานงานกับหน่วยงานราชการเพื่อสามารถดำเนินธุรกิจให้สอดคล้องกับข้อบังคับใหม่ที่จะออกมาบังคับใช้มากที่สุดและสามารถเปลี่ยนแปลงแก้ไขได้ทันท่วงที
รวมทั้งเสริมสร้างความพร้อมของตัวเองเพื่อรับกับการแข่งขันที่จะเกิดขึ้นในอนาคต

 (2) ความเสี่ยงจากผู้ถือหุ้นรายใหญ่ที่มีความขัดแย้งทางผลประโยชน์การดำเนินธุรกิจที่แข่งขันกันเอง

นอกเหนือจากสำนักงานพัฒนาวิทยาศาสตร์และเทคโนโลยีแห่งชาติ (สวทช.) ซึ่งเป็นผู้ถือหุ้นรายใหญ่
(17%) แล้ว ยังมีผู้ถือหุ้นรายใหญ่ที่สำคัญอีกสองหน่วยงาน คือ บริษัท กสท โทรคมนาคม จำกัด
(มหาชน) (“กสท.”) และบริษัท ทีโอที จำกัด (มหาชน) (“ทีโอที”)
ซึ่งทั้งสองหน่วยงานถือหุ้นบริษัทในสัดส่วนร้อยละ 16 ของทุนจดทะเบียนและเรียกชำระแล้ว กสท.
และทีโอที ได้ส่งตัวแทนในฐานะผู้ถือหุ้นรายใหญ่เข้าดำรงตำแหน่งกรรมการบริษัท
และเป็นผู้มีอำนาจลงนามผูกพันบริษัทจำนวนสองท่าน ทั้งนี้
บริษัทมีนโยบายตามหลักการกำกับดูแลกิจการที่ดีอย่างเคร่งครัด โดยการกำหนดบทบาท หน้าที่และ
ความรับผิดชอบของคณะกรรมการบริษัทอย่างชัดเจน เช่น การจัดทำจรรยาบรรณธุรกิจ (Code of
Conduct) เป็นลายลักษณ์อักษรเกี่ยวกับการรักษาความลับและข้อมูลภายในของบริษัท
การจัดทำหนังสือรับรองความเป็นกลางเพื่อรับรองการปฏิบัติหน้าที่ตามที่ได้รับมอบหมายแต่งตั้งเข้าดำรงตำแหน่งกรรมการของบริษัท
หากกรณีกรรมการมีส่วนได้เสียไม่ว่าทางตรงหรือทางอ้อมต่อผลการพิจารณานั้น
จะงดการมีส่วนร่วมในการพิจารณาและออกเสียงทางใดทางหนึ่งในเรื่องนั้นๆ

ปัจจุบัน กสท. และ ทีโอที
ได้เปิดให้บริการอินเทอร์เน็ตเชิงพาณิชย์เช่นเดียวกันและมีความได้เปรียบในการแข่งขันเนื่องจากมีเครือข่ายเป็นของตนเอง
อย่างไรก็ตาม บริษัทได้จัดให้มีมาตรการรองรับเพื่อ
ลดความเสี่ยงในการดำเนินธุรกิจที่แข่งขันกันเอง
โดยการร่วมมือในฐานะพันธมิตรทางธุรกิจกับผู้ถือหุ้น รายใหญ่ในลักษณะการให้บริการลูกค้าร่วมกัน
เพื่อใช้ทรัพยากรที่แต่ละฝ่ายมีอยู่ก่อให้เกิดประโยชน์สูงสุด

2.2 ปัจจัยความเสี่ยงเนื่องจากการดำเนินธุรกิจของบริษัท

(1) ความเสี่ยงด้านการแข่งขันในการประกอบธุรกิจ

บริษัทคาดว่าในปี 2554 การแข่งขันของธุรกิจการให้บริการอินเทอร์เน็ตจะยังคงสูงขึ้นเรื่อยๆ
บริษัทมั่นใจว่ามีความพร้อมสำหรับการแข่งขันด้วยข้อได้เปรียบในการให้บริการแบบครบวงจร
ประสบการณ์ในการดำเนินธุรกิจอินเทอร์เน็ต และการกำหนดนโยบายหลักของบริษัทที่ให้ความสำคัญ
กับคุณภาพของบริการ เพื่อความพอใจสูงสุดของลูกค้ามากกว่าการแข่งขันด้านราคา นอกจากนี้
บริษัทยังได้จัดตั้งหน่วยงานนวัตกรรมการธุรกิจและบริการ Business and Service
Innovation เพื่อพัฒนาและปรับปรุงสินค้าและบริการอย่างต่อเนื่อง

บริษัทได้รับการรับรองมาตรฐานระบบงานคุณภาพ ISO 9001 : 2008
ด้านการให้บริการสำหรับลูกค้านิติบุคคล (Corporate Services)
ประเภทที่มีการเชื่อมต่อตลอดเวลา และบริการศูนย์ข้อมูลคอมพิวเตอร์ (Internet Data
Center) รวมทั้งการนำระบบความมั่นคงปลอดภัยสารสนเทศ (Information Security
Management System : ISMS)
มาใช้ภายในองค์กรครอบคลุมในส่วนของการให้บริการศูนย์ข้อมูลคอมพิวเตอร์ (Internet Data
Center : IDC) การให้บริการ กลุ่มลูกค้าองค์กร (Corporate Node) และ
การให้บริการกลุ่มลูกค้าเมโทรแลนด์ (MetroLAN)
เพื่อสร้างความมั่นใจว่าบริการของบริษัทมีคุณภาพตามมาตรฐานระดับสากล

บริษัทเพิ่มศักยภาพในการแข่งขันโดยได้มุ่งเน้นไปที่การพัฒนาบริการตามความต้องการของ
ลูกค้าเป็นหลัก (Customer-Centric)
ทำให้สามารถตอบสนองการใช้เทคโนโลยีไอซีทีอย่างเหมาะสมกับกลุ่มอุตสาหกรรมต่างๆ
เพื่อขยายฐานลูกค้าไปยังกลุ่มลูกค้าใหม่ๆ ใช้กลยุทธ์ทางด้านการตลาดและ
วางแผนการขายเชิงรุกในการกระตุ้นยอดขาย นอกจากนี้
บริษัทได้ให้ความสำคัญกับการให้บริการเป็น
ที่ปรึกษาด้านการนำเทคโนโลยีสารสนเทศเข้ามาประยุกต์ใช้ในบริษัทหรือหน่วยงานต่างๆ (Network
System Integration : NSI) ซึ่งการบริการจะครอบคลุมตั้งแต่การศึกษาระบบ (System
Analysis), Infrastructure, Hardware (H/W), Software (S/W)
ตลอดจนการเป็นที่ปรึกษาในการพัฒนาโครงการ ทั้งหมดหรือเพียงบางส่วน
โดยที่บริษัทได้รับอนุมัติการจดทะเบียนเป็นที่ปรึกษาสาขาการสื่อสาร โทรคมนาคม
ด้านเทคโนโลยีจากศูนย์ข้อมูลที่ปรึกษาไทย กระทรวงการคลัง เลขทะเบียน ที่ปรึกษา 1636
ประเภท A เมื่อวันที่ 18 มีนาคม 2554 และจะสิ้นสุดเมื่อวันที่ 18 มีนาคม 2556

(2) การเปลี่ยนแปลงของเทคโนโลยี

การใช้งานอินเทอร์เน็ตได้กลายเป็นส่วนหนึ่งของชีวิตประจำวันและมีอัตราการใช้งานที่สูงเพิ่มขึ้นต่อไปในอนาคต
ประกอบกับการเปลี่ยนแปลงและการพัฒนาของธุรกิจการสื่อสารและโทรคมนาคม
รวมทั้งเทคโนโลยีสารสนเทศอย่างต่อเนื่อง
โดยเฉพาะอย่างยิ่งด้านความเร็วในการเชื่อมต่อการบริการอินเทอร์เน็ตความเร็วสูงกลายเป็นการเชื่อมต่อที่ได้รับความนิยมเพิ่มมากขึ้นมีผลทำให้ตลาดมีการเติบโตและมีการแข่งขันสูง
นอกจากนี้ เทคโนโลยีใหม่ในการเชื่อมต่อประเภทอื่นๆ อาทิ การเชื่อมต่อผ่านคลื่นสัญญาณความถี่
WiMAX (Worldwide Interoperability for Microwave Access) เทคโนโลยี WiBro
(Wireless Broadband) และการเชื่อมต่อด้วยอุปกรณ์มาตรฐานโทรศัพท์เคลื่อนที่ ยุคที่ 3
(Third Generation Mobile Network – 3G) Mobile Internet เป็นต้น

อย่างไรก็ตาม บริษัทได้มีการพัฒนาบริการให้สามารถรองรับกับเทคโนโลยีที่เปลี่ยนแปลง
อย่างสม่ำเสมอ โดยมีคณะกรรมการประสานงานด้านเทคโนโลยีสารสนเทศ (IT Coordinating
Committee) ทำหน้าที่รายงานความก้าวหน้าและปัญหาทางเทคโนโลยี
รวมทั้งแลกเปลี่ยนการประยุกต์ใช้เทคโนโลยี ให้เหมาะสมก่อให้เกิดประโยชน์
และสนับสนุนธุรกิจของลูกค้า